নিয়মীয়া বাৰ্তা, ৯ ফেব্ৰুৱাৰীঃ বহিঃৰাজ্যত থকা অসম তথা উত্তৰ-পূৰ্বাঞ্চলৰ লোকসকলৰ সহায়ৰ উদ্দেশ্যে স্বেচ্ছাসেৱী সংস্থা হেল্পিং হেণ্ডছে লৈছে এক বিশেষ পদক্ষেপ। স্বেচ্ছাসেৱী সংস্থা হেল্পিং হেণ্ডছে ইতিমধ্যে নানা সামাজিক কাম-কাজ কৰি আছিল যদিও বৰ্তমান বহিঃৰাজ্যলৈ যাবলৈ ওলোৱা বা বিচৰা অসম আৰু উত্তৰ-পূবৰ লোকসকলক প্ৰশিক্ষণ প্ৰদান কৰিব বুলি জানিব পৰা গৈছে ।
ইয়াৰ লগতে বহিঃৰাজ্যত কৰ্মৰত অৱস্থাত বিপদত পৰিলে কিদৰে সহায় ল'ব লাগে তাৰো প্ৰশিক্ষণ দিব সংস্থাটোৱে। হেলপিং হেণ্ডছৰ প্ৰতিষ্ঠাপক সভাপতি ৰবীন শিবুৱে আজি এই বিষয়ে সদৰী কৰে।
অৰুণাচল প্ৰদেশৰ পৰা দিল্লীত কৰ্মৰত আই পি এছ বিষয়াগৰাকীয়ে লগতে কয় যে বহিঃৰাজ্যৰ পৰা অহা লোকসকলৰ বেছিভাগে যৌন নিৰ্যাতনৰ স্বীকাৰ হোৱাৰ লগতে শ্ৰম শোষণৰো স্বীকাৰ হয়, এনে ক্ষেত্ৰত তেওঁলোকক সহায় আগবঢ়োৱাটো নিতান্তই প্ৰয়োজনীয় বিষয়।
